Spogskool-onnie bedank ná verhouding met leerderFoto: Facebook via Michaelhouse. ŉ Onderwyser van Michaelhouse, die spog-seunskool in die KwaZulu-Natalse Middellande, het bedank nadat sy verhouding met ŉ minderjarige seun, ŉ leerder aan die skool, aan die lig gekom het. Michaelhouse is ŉ private kosskool vir seuns en skoolgeld beloop sowat R240 000. Murray Witherspoon, ŉ woordvoerder van die skool, het aan Maroela Media bevestig ouers het verlede week ŉ omsendbrief oor die voorval ontvang. Luidens die omsendbrief word die verhouding “deeglik deur die skool ondersoek”. Volgens Witherspoon het albei partye toegestem tot die verhouding. Die seun, wat nie geïdentifiseer mag word nie aangesien hy ŉ minderjarige is, is in die sorg van sy ouers gelaat.